CELEX: 62011CN0575
Language: et
Date: 2011-11-16 00:00:00
Title: Kohtuasi C-575/11: Eelotsusetaotlus, mille on esitanud Symvoulio tis Epikrateias (Kreeka) 16. novembril 2011 . aastal — Eleftherios-Themistoklis Nasiopoulos versus Ypourgos Ygeia kai Pronoias

28.1.2012   
            
            
               ET
            
            
               Euroopa Liidu Teataja
            
            
               C 25/36
            
         
      Eelotsusetaotlus, mille on esitanud Symvoulio tis Epikrateias (Kreeka) 16. novembril 2011. aastal — Eleftherios-Themistoklis Nasiopoulos versus Ypourgos Ygeia kai Pronoias
      (Kohtuasi C-575/11)
      (2012/C 25/70)
      Kohtumenetluse keel: kreeka
      
         Eelotsusetaotluse esitanud kohus
      
      Symvoulio tis Epikrateias (kõrgeim halduskohus)
      
         Põhikohtuasja pooled
      
      
         Kaebuse esitaja: Eleftherios-Themistoklis Nasiopoulos
      
         Vastustaja: Ypourgos Ygeia kai Pronoias
      
         Eelotsuse küsimus
      
      Kas Euroopa Ühenduse asutamislepingu artikli 43 tähenduses ja proportsionaalsuse põhimõttest lähtudes on soov tagada tervishoiuteenuste osutamise kõrge tase piisav selleks, et õigustada asutamisvabaduse piirangut tulenevalt liikmesriigis (vastuvõttev liikmesriik) kehtivatest õigusnormidest, mille kohaselt: a) antakse teatud kutsetegevusega tegelemise õigus ainult neile isikutele, kellel on õigus tegutseda füsioterapeudi reguleeritud kutsealal selles liikmesriigis; b) välistatakse võimalus osaliselt sellele kutsealale pääseda ning c) võetakse sellest tulenevalt vastuvõtva liikmesriigi kodanikult — kes on saanud teises liikmesriigis (päritoluliikmesriik) haridust tõendava dokumendi, mis annab talle õiguse tegutseda viimati nimetatud liikmesriigis tervishoiuteenuste osutamisega seonduval reguleeritud kutsealal (mis aga nõukogu direktiivi 92/51/EMÜ (direktiivi 89/48/EMÜ täiendava tööalase koolituse tunnustamise teise üldsüsteemi kohta; EÜT L 209, lk 25; ELT eriväljaanne 05/02, lk 47) nõuete täitmata jätmise tõttu ei anna talle õigust tegutseda füsioterapeudi kutsealal vastuvõtvas liikmesriigis) — igasugune võimalus tegutseda vastuvõtvas liikmesriigis füsioterapeudi kutsealale osalise pääsemise raames ka mõne üksiku selle kutsealaga seotud tegevusega või tegevusega, millega asjaomasel isikul on õigus päritoluliikmesriigis tegeleda?